Erős széllel érkezik a hidegfront
A srácok talán, a szüleik már kevésbé voltak elragadtatva.
Szombaton egy hidegfront hoz lehűlést, keleten néhol zápor, északkeleten esetleg futó hózápor alakulhat ki, máshol naposabb idő valószínű. Az északnyugatira forduló szelet élénk, erős lökések kísérhetik. A legmelegebb órákban csupán 4-9 fokra van kilátás. Hidegfronti hatás várható – írja az Időkép.

Vasárnap napközben nyugat felől megnövekszik a felhőzet, majd éjjel északnyugat felől eső, havas eső, északra havazás érkezik, az Északi-középhegységben reggelig már látványos mennyiség összegyűlhet. A délkeleti szél elsősorban a Dunántúlon lehet élénk, erős. Hajnalban országos fagyra készülhetünk, 0, -7 fokig hűl le a levegő, a legmagasabb hőmérséklet pedig 2-7 fok között alakul.

Hétfőn a kissé szeles időben sokfelé számíthatunk esőre, havas esőre. Havazás elsősorban északon, északkeleten és a Dunántúl magasabb tájain valószínű. A minimumok -3, +3, a maximumok -1, +6 fok között alakulnak.

Keddre kitisztul az ég, a csapadék elvonul térségünkből. A légmozgás nem lesz jelentős. Fagyos lesz a hajnal, az Északi-középhegységben -10 fokig süllyedhet a hőmérséklet, nappal 0, +5 fok várható.

kiemelt kép: mti
Közélet